Sánchez i Iglesias tanquen un preacord de govern de coalició - Diari La Veu\nEscriba el número 994663\n12 novembre 2019 14:00h\nLa reunió s'ha produït només 48 hores després del recompte electoral que va deixar els socialistes amb 120 escons i sense tindre garantit un govern fruit d'aquest acord amb Podem. / JESÚS HELLÍN, EUROPA PRESS\nVALÈNCIA. Quan encara no s'han complit 48 hores des que es van conéixer els resultats del 10N, el PSOE i Unides Podem ja han arribat a un preacord de govern de coalició. El secretari general del PSOE i el de Podem s'han reunit aquest dimarts a les 13.45h al Congrés per a tancar el preacord. La reunió s'ha produït només 48 hores després del recompte electoral que va deixar els socialistes amb 120 escons i sense tindre garantit un govern fruit d'aquest acord amb Podem.\nPocs minuts abans de les 14.30 hores, Pedro Sánchez i Pablo Iglesias han fet una compareixença conjunta en què han anunciat el preacord i l'han signat. Iglesias ha explicat que han arribat a un preacord "per a conformar un govern de coalició progressista que combine l'experiència del PSOE i la valentia de Podem". Per això, ha apel·lat a la generositat i a deixar enrere els retrets, tal com ja va demanar el 10N. El líder de Podem també ha parlat d'eixe executiu progressista com "una vacuna contra l'extrema dreta" i ha afirmat: "És un vertader honor poder treballar des de dins del govern; Pedro Sánchez sap que podrà comptar amb tota la nostra lleialtat".\nLes dues formacions sumen 155 escons i hauran d'aconseguir el vot de formacions com Més País, el PNB, CC i PRC, a més d'una abstenció d'ERC o de Ciutadans, per a superar el llindar de la investidura, ja que la majoria està en 176 escons. En aquest sentit, Iglesias ja ha avançat que buscaran "el suport d'altres grups per a afrontar tant la investidura com la legislatura". Sobre l'estructura de l'executiu, però, ha dit que es coneixerà "les setmanes vinents". "Per això, els demanem calma", ha conclòs.\nSánchez ha començat la seua compareixença recordant que l'acord presentat aquest dimarts "no va ser possible en les anteriors eleccions però va quedar molt a prop". I ha afegit: "El projecte polític és tant il·lusionant que supera qualsevol desavinença anterior; no hi havia justificació per a seguir en el bloqueig".\nEl candidat socialista ha descrit eixe 'projecte' de govern com "rotundament progressista, ja que estarà integrat per forces progressistes però també perquè treballarà pel progrés d'Espanya i d'aquells que més ho necessiten". "L'únic que no hi tindrà cabuda serà l'odi", ha afegit.\nSánchez ha defensat que el document signat és "un acord per a quatre anys, no només d'investidura, sinó de legislatura". Pel que fa al govern preacordat – "un projecte il·lusionant, esperançador", en paraules del socialista– estarà basat en "la cohesió, la lleialtat, la solidaritat i l'aprofitament dels perfils més idonis".\nEl candidat a la Presidència del govern espanyol, que ha manifestat en diverses ocasions el seu agraïment a Unides Podem i a Pablo Iglesias "per la generositat i la predisposició", ha remarcat que "no hi ha motius per a més bloquejos" i ha apel·lat a "la responsabilitat de la resta de formacions polítiques": "Espanya necessita un govern estable, no en funcions". Finalment, sobre l'estructura que tindria eixe nou executiu, s'ha expressat en el mateix sentit que Iglesias, és a dir, que encara està "per ultimar" i que ja es coneixerà "quan passe la investidura".\n10 eixos "prioritaris" d'actuació\nLa primera reunió s'hauria produït aquest dilluns, amb l'ànim de desbloquejar la situació tot reprenent les negociacions en el punt en què es van quedar al juliol. Les persones que estan mantenint aquestes converses són Adriana Lastra i Iván Redondo, per part del PSOE, i Irene Montero, per part d'Unides Podem.\nConsulta el principi de preacord entre el PSOE i Unides Podem\nEn principi, es tractaria d'un govern sense vetos –és a dir, que Pablo Iglesias podria estar dins del govern i fins i tot ocupar una vicepresidència– i amb 10 línies d'actuació per a conformar "un govern progressista de coalició que situe Espanya com a referent de la protecció dels drets socials a Europa, tal com els ciutadans han decidit a les urnes" –segons recull un text conjunt–.\nEl document inclou 10 eixos "prioritaris" d'actuació d'eixe govern progressista, relacionats amb l'ocupació; la corrupció; el canvi climàtic; les pimes i els autònoms; el dret a una mort digna, la salvaguarda de la diversitat i fer d'Espanya "un país de memòria i dignitat"; la cultura i l'esport; les polítiques feministes; el despoblament; Catalunya, i la justícia fiscal i l'equilibri pressupostari.\nEn el cas de Catalunya, es parla de "garantir la convivència". Per això, "es fomentarà el diàleg, buscant fórmules d'enteniment i encontre, sempre dins de la Constitució".\nEscriba el número 852479


Les afectacions de la guerra Rússia i Ucraïna en les operatives de comerç internacional - Cambra Terrassa\nLes tensions geopolítiques que fa anys sofreixen Rússia i Ucraïna han desencadenant l’atac de l’exercit rus a Ucraïna provocant greus conseqüències no només als països afectats sinó també a escala mundial paralitzant les operatives comercials d’exportació i importació amb ambdós països.\nAl llarg d’aquestes setmanes de conflicte, la Unió Europea ha adoptat un paquet de sancions en resposta al reconeixement per part de Rússia de les zones de les províncies ucraïneses de Donetsk i Luhansk no controlades pel Govern amb l’objectiu de limitar la capacitat financera de Rússia i així, reduir la seva capacitat per costejar el desplegament de la invasió.\nAquestes sancions, afecten tant a persones, com organitzacions, entitats financeres i comercialització de béns.\nSANCIONS A PERSONES I ENTITATS I ORGANISMES: Decisió 2014/145/PESC. Restringint els viatges d’aquestes persones a la Unió Europea i immobilitzant els seus actius, persones i entitats, a territori comunitari. Les mesures restrictives de la UE s’apliquen ara a un total de 862 persones i 53 entitats.\nSANCIONS ESPECÍFIQUES APLICABLES A CRIMEA I SEBASTOPOL. Decisió 2014/386/PESC, Reglament núm. 825/2014, Reglament 1351/2014. Prohibeix la importació de béns, així com la venda, subministrament i transferència d’equips i tecnologia clau per al desenvolupament d’infraestructura als sectors de transport, telecomunicacions i energia, equips i tecnologia per a l’explotació de recursos naturals (petroli, gas i recursos minerals ), i l’adquisició o ampliació d’alguna participació en empreses establertes a Crimea o Sebastopol que tinguin activitats en el desenvolupament d’infraestructures.\nSANCIONS ECONÒMIQUES DE CARÀCTER SELECTIU O SECTORIALS. Decisió 2014/512/PESC i Reglament d’execució UE 833/2014. S’imposen sancions sobre:\nSector financer: La UE exclou de SWIFT set bancs russos. L’exclusió garantirà que aquests bancs quedin desconnectats del sistema financer internacional i minvarà la seva capacitat per fer operacions a escala mundial.\nEls set bancs en qüestió són Bank Otkritie, Novikombank, Promsvyazbank, Rossiya Bank, Sovcombank, Vnesheconombank (VEB) i VTB Bank.\nA més, la UE ha establert a més la prohibició de:\ninvertir o participar en futurs projectes cofinançats pel Fons Rus d’Inversió Directa o contribuir d’una altra manera a aquests projectes;\nvendre, subministrar, transferir o exportar bitllets en euros a Rússia o a qualsevol persona física o jurídica o entitat russa.\nSector de la defensa: es prohibeix l’exportació i la importació d’armes, el finançament, l’assegurança i la reassegurança d’aquest material. Sense caràcter retroactiu.\nMaterial de doble ús civil militar i doble ús civil: S’imposen noves restriccions a les exportacions de productes i tecnologia de doble ús i a la prestació de serveis connexos, així com restriccions a les exportacions de determinats productes i tecnologia que puguin contribuir a la millora tecnològica per part de Rússia del sector de la defensa i la seguretat.\nSector energètic: Es prohibeix la venda, el subministrament, la transferència o exportació i finançament de tecnologies per a la prospecció i producció de petroli en aigües profundes, la prospecció i producció de petroli a l’Àrtic o els projectes relacionats amb el petroli d’esquist. S’hi inclouen un conjunt de tecnologies específiques a l’Annex II (Reglament 833/2014 de 31 de juliol, art. 3). Amb posterioritat també es prohibeixen serveis connexos (perforacions, proves de pous, etc.). En cas d’exportar algun dels productes inclosos a l’Annex II cal sol·licitar autorització a la Direcció General de Política Comercial.\nA finals de la setmana passada la Unió Europea va ampliar les sancions contra Rússia i Bielorússia, excloent més bancs del sistema SWIFT, bloquejant el Banc Central Bielorús i afegint més personalitats a la llista d’individus sancionats.\nEl Consell de la Unió Europea ha habilitat l’accés a poder consultar tota la cronologia de sancions a través d’aquest enllaç.\nLes operacions de comerç internacional interrompudes\nEl tancament de fronteres per via terrestre ha afectat greument mercaderies que s’han hagut de retornar al país de procedència per impossibilitat d’arribar a destinació.\nIgualment, les afectacions que han tingut el tancament de l’espai aeri, així com la dificultat de d’arribar a través de via marítima, ha fet que tant MAERKS com MSC, Hapag-Lloyd i CMA CGN, les navilieres més importants a nivell mundial, van suspendre l’1 de març el transport de contenidors cap a i des de Rússia, aprofundint l’aïllament del país mentre la invasió d’Ucraïna provoca un èxode d’empreses internacionals.\nA aquesta situació se sumen dos fets més: per una banda la devaluació del ruble a mínims històrics que dificultarà greument les relacions comercials que es veuran també afectades per re-negociacions de preus a la baixa i, per altra banda, la dificultat de cobrament d’operacions realitzades provocat per la devaluació de la moneda i per l’exclusió de set bancs clau de sistema de pagament SWIFT i per la prohibició de les transaccions amb el Banc Central de Rússia.\nHem de ser conscients que encara estem en l’escalada del conflicte i resulta agosarat fer previsions quantificables de les conseqüències econòmiques que això comportarà.\nNo obstant, un dels escenaris serà l’augment dels preus de l’energia. El Banc Central Europeu (BCE) calcula que un escenari sever d’augment del preu de l’energia aturaria un punt al creixement de la zona de l’euro.\nA més, cal preveure l’afectació creixent de les cadenes de subministraments i l’escassetat d’algunes primeres matèries procedents de Rússia i d’Ucraïna, i de com poden evolucionar les tensions financeres amb impagaments i reestructuracions de deute per part d’empreses russes.\nEl poc proveïment de certes matèries primeres importades, juntament amb el desbocat preu de l’energia, anticipen sense cap mena de dubte un encariment dels aliments, especialment l’oli de gira-sol i els cereals com el blat de moro o el blat. I, per extensió, tots aquells elaborats a partir d’aquests productes: els pinsos amb què s’alimenten els animals, les carns i els embotits, els articles de fleca, la cervesa, les conserves, els ous o la llet.\nEl 42% del cereal que importa Espanya ve del país envaït com també ho és el 60% de l’oli de gira-sol, així com el 30% del blat de moro, el 17% del blat, el 31% de les coques d’olis vegetals i el 15,4 % de lleguminoses de gra.\nL’amenaça de disparar els preus de les matèries primeres, des de les més bàsiques, com el blat o l’oli de gira-sol, a altres de més sofisticades, com el pal·ladi, clau per a un sector ja en dificultats com és la indústria automobilística, situaran els preus amb unes taxes d’IPC que es preveu que arribaran al 10% al voltant de la primavera i el PIB, les expectatives de creixement del 2022 de les quals es retallaran, com a mínim, un 1,5%, fet que abocaria que l’economia creixi menys un 5% en un any que es prometia crucial per consolidar la recuperació.\nCom està afectant a les empreses?\nRússia és un mercat clau per a moltes empreses que s’han vist afectades per la incertesa d’estar produint sense saber si aquesta producció podria ser enviada a destí. Per altra banda, la cerca de vies alternatives topa amb la dificultat de portar a terme operatives logístiques clares i sobretot segures, que se suma a la doble incertesa de la seguretat de cobrament de l’operació.\nSegons dades de la Generalitat, durant el 2021 les exportacions a Rússia havien crescut un 15,3% respecte al 2020, fins a 659,2 milions d’euros, però sense superar els nivells previs a la pandèmia. Els principals productes de les exportacions catalanes a Rússia durant l’any passat van ser peces de roba (25,3%), maquinària (12,8%) i productes de perfumeria i cosmètica (8,8%). Pel que fa al volum d’empreses, durant el 2021 hi va haver 1.910 empreses catalanes van exportar a Rússia, 643 de les quals ho han fet en els darrers 4 anys de manera consecutiva.\nPel que fa a les exportacions catalanes a Ucraïna, també van augmentar durant l’any passat un 42,3% el 2021 respecte al 2020, fins a 151,6 milions d’euros, superant els nivells previs a la pandèmia. Els principals productes de les exportacions catalanes a Ucraïna el 2021 són, igual que a Rússia, peces de vestir (12,4%), maquinària (10,7%) i perfumeria i cosmètica (8,7%). En total, durant el 2021, 1.356 empreses catalanes van exportar a Ucraïna, de les quals 417 de forma regular els darrers anys.\nQuan a les importacions catalanes de Rússia van augmentar un 63,9% el 2021 vers l’any anterior fins a 562,4 milions d’euros, superant els nivells previs a la pandèmia i fins els 372,2 milions d’euros les importacions des d’Ucraïna. Tenint en compte que d’Ucraïna, els principals productes que importem són blat de moro (59,7%), l’oli de gira-sol (13,1%) i fosa de ferro i acer (7,3%) cal preveure un augment de preus que afectarà a diversos sectors i com a conseqüència, a l’economia en general.\nQuan a les operacions d’exportació, a més de les sancions imposades per la Unió Europea, hi ha les restriccions als productes que es poden enviar a Rússia. Aquests inclouen béns de doble ús, que són articles que podrien tenir una utilització tant civil com a militar, com articles d’alta tecnologia, productes químics o làsers. Cal que l’empresa tingui la seguretat en saber si el seu producte està considerat de doble us.\nEl Ministeri de Comerç, Indústria i Turisme ha obert una bústia de correu “Empresas Rusia-Ucrania” per rebre i respondre les consultes de les empreses sobre aquest aspecte. Les empreses interessades poden enviar la seva petició a través del correu: empresas-rusia-ucrania@mincotur.es\nReacció per part de la Comissió Europea amb nous paquets de mesures que ajudin a contrarestar l’impacte\nLa Comissió Europea està debatent un nou paquet de mesures a nivell europeu per reaccionar des d’Europa a aquesta tensió tan important que estem veient en les primeres matèries energètiques i el seu impacte en el preu de l’electricitat com a conseqüència de la invasió d’Ucraïna i les restriccions que es deriven tant per part d’algunes empreses com per les sancions adoptades per la comunitat internacional.\nAquest paquet de mesures contempla la major flexibilitat en les ajudes de l’estat a les empreses, canviar els fins de la part de préstecs dels fons Next Generation EU (contra la pujada dels preus de l’energia i accelerar el desenvolupament d’infraestructures energètiques necessàries per reduir la dependència dels hidrocarburs russos), emetre més deute del previst per finançar directament les necessitats dels Estats i l’anunci del compromís de la Unió Europea de reduir en un any la seva dependència del gas rus un 30%.\nLa Cambra de Terrassa davant el conflicte\nLa Cambra de Comerç, Indústria i Serveis de Terrassa mostra la seva preocupació pel que fa a la situació actual del conflicte entre Rússia i Ucraïna. Són hores difícils pel poble ucraïnès, sobretot pel que fa a aquelles persones que es troben en zones afectades per l’acció militar russa, en un territori on malauradament hi ha hagut pèrdues humanes que lamentem profundament.\nL’experiència acumulada per part de la Cambra de Terrassa en el suport i acompanyament de les empreses en aquests mercats, amb un treball constant i des de fa anys, la posiciona com a entitat d’àmplia experiència, recorregut i coneixedora de les operatives en aquests països.\nDiferents empreses amb activitat comercial a Rússia i Ucraïna s’han posat en contacte amb la Cambra per a resoldre dubtes i rebre actualitzacions sobre la situació actual. En aquest sentit, la Cambra va actualitzant la informació a través de contactes constants amb fonts oficials per a poder donar una resposta a les operatives. No obstant això, cal ser conscients que els intercanvis comercials estan paralitzats i que els esdeveniments, que evolucionen diàriament, dificulten greument la possibilitat de fer una cerca de vies comercials alternatives.


LA VEU DEL ROURE: 'PRIMAVERA DE CAFÉ', de JOSEPH ROTH\nPublicat per Sílvia Tarragó Castrillón a 16:41\nj 1 d’octubre de 2010 a les 18:16\ngran escriptor i periodista\nDavid 2 d’octubre de 2010 a les 9:03\nAquest home escribia una de les proses més poètiques que he llegit mai. Fes cròniques periodístiques o escrivís novel·les, el seu estil és precís i fora del normal per la seva aparent senzillesa. Com a persona era tot un personatge, allò que en diríem "inclassificable". Salutacions!\ndigue'm ariadna 4 d’octubre de 2010 a les 13:06\n... El tinc anotat i ben anotat a la llibreta. Et desitjo una molt bona estada a Viena, a mi em va agradar molt...\nSílvia Tarragó Castrillón 4 d’octubre de 2010 a les 18:44\nGràcies pel comentari J, per a mi a estat una deliciosa descoberta.\nDavid, totalment d'acord. Sí que té un estil fora del normal, fins i tot hi ha algun tros una mica surrealista. Com a persona he llegit alguna cosa i era ben curiós, una llàstima que es deixés emportar pels seus dimonis.\nAriadna, gràcies pels teus desitjos. Jo crec que m'agradarà, el que em fa por és el fred que passaré però hi vaig ben convençuda.\nFina 5 d’octubre de 2010 a les 15:57\nBon viatge i bona música a Viena!\nCompte amb els pastissets que hi lliguen massa bé amb el cafè.:-)\nMireia 9 d’octubre de 2010 a les 18:18\nSílvia amb aquest em vas convèncer de totes totes i ja el tinc.\nEspera, clar, el seu torn.\nSílvia Tarragó Castrillón 11 d’octubre de 2010 a les 16:32\nGràcies Fina! Encara queda però ja temo els perills de la tarta Sacher i companyia....\nMireia, tu sempre ben proveïda!!!


Miquel Calent compartirà un receptari senzill amb goma de garrofí - Gastronòmicament\nL’empresa CAROB ha anunciat que el famós cuiner i prestigiós xef mallorquí Miquel Calent col·laborarà amb ells a partir d’aquest mes de maig.\nCalent elaborarà i compartirà un receptari senzill, assequible i variat amb un aspecte comú: fer ús de la goma de garrofí, el producte estrella de CAROB, que exporta a tot el món.\nDe fet, CAROB és l’empresa de referència mundial en l’elaboració de goma de garrofí, un producte 100% natural que prové de la garrova.\nLa goma de garrofí s’obté d’una cuidada fase seqüencial, en la quel les llavors de la garrofa són pelades i triturades amb un procés propi. El garrover és consubstancial a la cultura i essència mediterrània, un arbre resistent a la sequera, lliure de pesticides i ús de fertilitzants. Com a conseqüència, la matèria primera que usa CAROB és de màxima qualitat el que resulta en un producte final, la goma de garrofí, també de màxima qualitat.\nLes receptes es publicaran periòdicament al web de CAROB: https://carob.es/chef-mallorquin-miquel-calent-recetas-carob\nXuixo de Girona en Receptes


Mascaró de proa: "El bolígraf de Higgs" una bona novel·la juvenil, divertida i esbojarrada\n"El bolígraf de Higgs" una bona novel·la juvenil, divertida i esbojarrada\nMolts han estat els que han cregut al llarg\nde la història que imaginar és el primer pas\nen ferm per veure feta realitat qualsevol cosa.\n"El bolígraf de Higgs" és una novel·la de Rubèn Montañá (Badalona, 1983) publicada per l'editorial Animallibres. D'aquest autor ja he comentat en aquest mateix blog dues obres més: "La botiga de mascotes extraordinàries" (Barcanova, 2014) i "La nena de l'arbre" (La Galera, 2014). Si la de les mascotes és un relat nascut per fer petar de riure i escampar el bon humor entre els lectors joves, el de la nena de l'arbre és una novel·la tendra i atractiva que es desenvolupa en un ambient de meravellosa fantasia, aparentment inversemblant, però que captiva totalment l'atenció del lector.\nTant l'una com l'altra, com la que presento avui, són novel·les que mostren una gran capacitat d'inventiva i d'observació per part de l'autor així com un sentit esplèndid de l'humor i, en molts moments, d'una esbojarrada capacitat de sorprendre i captivar el lector i arrossegar-lo amb ganes fins al desenllaç de l'obra. Són obres, la major part premiades, que honoren el seu autor i insinuen ja una trajectòria literària que farà parlar els crítics i seduirà qualsevol lector de qualsevol edat.\nL' esbojarrat i divertit argument d' "El bolígraf de Higgs" gira a l'entorn d'un protagonista principal, l'Èric, un trasto una mica totxo, nefast com a alumne però posseïdor d'una gran imaginació... Li bullien milions de pensaments dins del cap...L'Èric comparteix el protagonisme amb la seva amiga més amiga, l'Alexandra, intel·ligent però sobretot molt fidel que l'acompanya sempre i l'ajuda en tot el que pot. La vida de l'Èric canvia totalment quan un dia rep com a regal un bolígraf i s'adona que tot el que escriu amb aquell bolígraf pren vida i es converteix en real... A partir d'aquí la història agafa una embranzida sensacional i, no cal dir, que tot es dispara, tot s'embolica i, també, tot es va complicant, de tal manera que al final l'Èric, paradoxalment, hauria desitjat no haver rebut mai un regal com aquell...\nÉs fàcil imaginar-se, ja només d'entrada, l'embranzida que és capaç d'agafar una història com aquesta si l'autor té una bona imaginació. Hi ha molts elements que acrediten aquesta capacitat de l'autor cosa que permet que la novel·la es vagi convertint en un pastís delitós i divertidíssim capaç d'empènyer al més tranquil dels lectors a una desmesurada velocitat lectora que li pot fer perdre la noció del temps fins al punt que s'oblidi de sopar o fins i tot d'anar a dormir.\nHi ha capítols magnífics com el que gira a l'entorn d'una redacció que ha de fer la germana petita del protagonista, sobre refranys i frases fetes. Sense adonar-se'n, la noieta escriu l'exercici amb el bolígraf de Higgs del seu germà i resulta que totes les frases fetes un cop escrites es converteixen en reals. Així trobem coses com el noi que trencava barres de gel per demostrar que estava enamorat, o bé el pobre rodamon que en comptes de demanar caritat pentinava el gat. També moltes persones xerrant i aixecant la camisa al seu interlocutor o un que donava una carbassa a la seva parella o un altre que xisclava després de posar la mà al foc i un altre que evitava que el seu company es posés pedres al fetge... També és vibrant el capítol on l'Èric s'adona que l'Alexandra li agrada i està ben enamorat d'ella i té la temptació d'escriure alguna noteta amb el seu màgic bolígraf per facilitar les coses de l'amor i fer que la noia també senti el mateix que ell. Però reflexiona i pensa que això seria fer trampa i enamorar-se és una cosa molt seriosa que no pot dependre mai de la màgia d'un bolígraf.\nLa novel·la té molts recursos que l'enriqueixen positivament. L'autor utilitza unes notes a peu de pàgina per parlar directament amb el lector o fer-li l'ullet o aclarir-li algun dubte. Així trobem notes com aquestes: a la pàgina nou l'autor felicita al lector per haver arribat fins aquí i l'anima a continuar i li diu que si li costa de llegir a l'autor encara li ha costat més escriure-la... En una nota a la pàgina setanta-sis l'autor escriu: -Vols saber què va escriure l'Alexandra amb el bolígraf de Higgs abans d'anar a demanar ajuda? No t'ho penso dir. Ara no, si més no... No cal dir que el sentit de l'humor no s'abandona pràcticament en tota la narració i són molts els moments en què el lector s'ho passa més que bé llegint els acudits divertits que la novel·la presenta. Però l'autor no deixa de banda que, malgrat que es tracti d'una novel·la de ficció on la fantasia hi fa estralls enormes, no deixa de banda, deia, els moments més intensos de reflexió sobre què és real i què és fictici. I en uns capítols finals, el lector pot trobar dificultats per entendre els missatges més filosòfìcs i profunds sobre els temes referents a la vida real i a tot allò que ens sembla real i no ho és... No puc explicar més coses per no avançar el final. El que és segur és que l'escriptor Montañá considera els lectors com a persones que pensen i no s'està de manifestar opinions i arguments que conviden a rumiar una mica. Si fer riure és una de les finalitats de la literatura, fer preguntes i fer reflexionar és una altra dels importants objectius. En definitiva es tracta de considerar el lector una persona intel·ligent, una qüestió imprescindible i que a vegades alguns escriptors obliden.\nPodria estar parlant hores sobre la novel·la però no puc allargar-me més. Es tracta, en definitiva, d'una obra plena d'idees exòtiques, fins i tot innovadores, fins i tot extravagants i fabuloses, un camp immens obert a la creativitat i tot plegat perseguint el bon humor, l'esbojarrada general, l'alegria comunicativa i les ganes de buscar la complicitat amb els lectors. En aquest sentit, ja ho vaig dir en una ocasió, Rubèn Montañá té excel·lents possibilitats no sols d'atraure lectors sinó d'estimular en ells la capacitat d'inventar i de recrear situacions i històries desconnectades de la realitat. Deia el crític i escriptor Pep Molist fa uns mesos: la figura de Rubèn Montañá s'ha enfilat, amb molta empenta, a l'escenari de la literatura infantil en català. La seva veu s'hi projecta amb força, amb estil, amb frescor... I aviat començarà a arribar als lectors. D'aquí a ben pocs dies. Jo diria que en sentirem a parlar! Si d'aquestes paraules fa uns només uns mesos jo puc dir amb contundència que la petita profecia de Pep Molist ja és una realitat. Benvingut i benvolgut, Rubèn Montañá!\nMAYA tor 22 de maig de 2018 a les 16:33\ndonde sucede la història?\nRubèn Montañá 17 de juliol de 2018 a les 17:04\nBuenas, Maya. La historia sucede en Barcelona. No aparecen muchos detalles sobre la localización, pero se hace referencia a un conocido edificio de la ciudad.


01/01/2009: Campanades TV3: Què passaria si a un Anti-Bolonya l'interrompessin?\nPocs segons després que els dos Tomàs Molina de TV3 (felicitats a tots dos!) donessin la benvinguda al 2009, tres estudiants contraris al Pla Bolonya van irrompre amb pancartes reivindicatives davant les càmeres. L'inicident no va passar d'aquí, van tenir els seus 10 segons de glòria i a més, el Molina polonès (ja ho saben, el simpaticot), va reaccionar amb el sentit de l'humor que ha fet gran aquest personatge.\nNomés plantejo una qüestió: Què passaria a la inversa? Què passaria si, mentre un grup d'estudiants anti-Bolonya està explicant davant les càmeres els seus motius d'oposició a aquesta reforma universitària, apareguessin tres persones amb una pancarta on es llegís, per exemple, "Pep Guardiola For President". O què passaria si Ikea tapés amb un anunci les pancartes que es veuen aquests dies a l'exterior de la Universitat de Barcelona. Què dirien aleshores aquests defensors de la democràcia i la llibertat d'expressió?. Se sentirien ofesos, ens acusarien a tots plegats de "feixistes" i denunciarien haver estat víctimes d'un atac frontal.\nS'imaginen com es deurien sentir tot l'equip de TV3 que portava mesos preparant el programa i que no tenen res a veure amb el Pla Bolonya? Es mereixen en Tomàs Molina i el David Olivares (el seu doble) que els hi axafin la feina d'aquesta manera? Que potser està a les seves mans modificar-ne alguna cosa? A mi em va indignar, francament. La reivindicació és una cosa i la mala educació una altra.\nPer cert, fa unes hores, aquests tres "herois" de la resistència anti-Bolonya, els rebenta campanades, han penjat un vídeo a Youtube on reivindiquen l'acció al més pur estil de qualsevol front revolucionari d'arreu del món. Si el veieu (dura 1:41) veureu com l'ús que fan del català clama més que mai que aquests nois deixin la tancada i tornin ben aviat a fer classes de llengua.


Landhotel Maarheide Niederdurenbach Alemanya - Ofertes d'hotels amb els MILLORS DESCOMPTES EN LÍNIA\nVeure tots els 3 allotjaments a Niederdurenbach.\nMaarheiderweg 10, Niederdurenbach, Niederdurenbach, Alemanya - Veure al mapa\nAl visitar Niederdurenbach, vosté es sentirà com a casa a Landhotel Maarheide, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Niederdurenbach. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara aire condicionat, calefacció, escriptori, balcó/terrassa, telèfon per tal de relaxar-vos després d'un cansat dia. L'hotel compta amb una llista completa de comoditats, com sauna, spa, parc infantil, jardí. Si buscau un allotjament còmode i adequat a Niederdurenbach, faci de Landhotel Maarheide la vostra llar.\nTots els tipus de viatgers (279) Parelles (177) Viatgers en solitari (28) Famílies amb infants petits (20) Famílies amb infants grans (12) Grups (42)\nAllotjaments a Niederdurenbach


⚡ Investiguen Mediaset i una desena de col·laboradors per un programa de televisió\nLa família del dictador Francisco Franco es va querellar contra el grup de comunicació per un reportatge emès a Cuatro\nper María Merino divendres, 28 d’agost 2020 - 14:30h\nLa querella de la família Franco es dirigeix contra Mediaset i els col·laboradors del reportatge 'La herencia de los Franco'. | Europa Press\nMediaset torna a estar en el focus mediàtic aquest estiu. Pocs dies després d'acomiadar Marta López per la seva actitud irresponsable davant el coronavirus, el grup de comunicació i deu col·laboradors han estat imputats pel Jutjat d'Instrucció número 39 de Madrid per un suposat delicte d'injúries i calúmnies contra la família del dictador Francisco Franco. Segons explica el diari 'Público', la jutgessa Belén Sánchez havia citat a declarar tots els investigats, entre els quals hi ha el conseller delegat de Mediaset, Alejandro Echevarría, però finalment ha posposat les citacions.\nL'origen del cas és l'emissió del reportatge 'La herencia de los Franco' el 23 de juliol de 2018, dins el programa 'En el punto de mira', emès a Cuatro. Els hereus de Franco van interposar una querella contra Mediaset perquè el programa considerar que aquest programa, «de clar contingut difamatori i de desprestigi», «recull informacions pròpies i de tercers, que en cap moment s'ajusten a la veritat, en continguts manifestament falsos i temerari menyspreu a aquesta».\nCal destacar que en un primer moment la justícia no va admetre la querella, perquè no hi veia indicis de cap delicte d'injúries, però els Franco van apel·lar davant de l'Audiència Provincial de Madrid, que els va donar la raó i va ordenar investigar els fets.\nUn exmembre de la família Franco, entre els investigats\nLa família Franco es va querellar contra Mediaset i contra els col·laboradors que van participar en el programa. En concret, són Juan Serrano, Raúl López Palomar, Pablo de Miguel, Lorena Correa, Carla Sanz, Juan Carlos González, Carlos Roberto Babio, Javier Otero, Mariano Sánchez Soler i Jimmy Giménez Arnau. Es dona la casualitat, que aquest darrer va formar part de la família Franco, ja que va estar casat fa quatre dècades amb Merry Martínez Bordiú, una de les nétes del dictador.\nLa querella cal exposar que va ser interposada per considerar que aquest programa «és de clar contingut difamatori i de desprestigi”. No obstant això, cal saber que, en un primer moment, aquella va ser inadmesa en considerar que no hi havia delictes d'injúries en aquell. Però, després, després de dur a terme el pertinent recurs d'apel·lació de la família en l'Audiència Provincial, es va decidir obrir diligències.\nEn aquest sentit, des del diari 'Público', s'explica que el reportatge 'L'herència dels Franco' es va sustentar en documentació que, fins i tot, es troba en mans de la Fundació Nacional Francisco Franco. Tot i això, en la querella s'estableix que la recerca que recull el programa de Mediaset «està absent de fonament o d'informació neutral. Se sosté en una artificiosa simulació documental de recerca, mancada d'objectivitat i d'imparcialitat».


Vista Blu Resort 6 Terra Alghero Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nVista Blu Resort 6 TerraApartament-, Caragol, Alghero, Itàlia, 7041 - Veure al mapaBé6,4Basada en3comentarisVista Blu Resort 6 TerraVeure més fotosPiscinaVeure més fotosVeure totes les 28 fotos\nVista Blu Resort 6 Terra, ubicat a Centre d'Alghero, Alghero, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Els visitants d'aquest hotel, poden gaudir d'anar a les atraccions més importants de la ciutat: Nautisub, Aquari Mare Nostrum, Bastione della Maddalena. Vista Blu Resort 6 Terra ofereix un servei impecable i compleix amb totes les exigències dels més experimentats viatgers. Els clients de l'hotel poden gaudir de habitació familiar. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, aparell de televisió, nevera, forn microones a cada habitació. L'hotel ofereix una excelent varietat d'instal.lacions d'oci, incloent piscina exterior, jardí. Descobreixi una encantadora mescla de servei profesional i ampla gama de característiques a Vista Blu Resort 6 Terra.


Un país de ràdio pública local - Saül Gordillo\nEra l'any 1989 i en aquest estudi de Ràdio Pineda va començar tot. Un dia vaig acompanyar el meu veí i aleshores estudiant de Periodisme Antoni Fuentes al programa que feia els dissabtes a Ràdio Pineda. Em va captivar. Vaig demanar de col·laborar-hi, i tots els que han fet ràdio local saben perfectament que si alguna característica té la ràdio de proximitat d'aquest país tradicionalment ha estat l'obertura. Em van fer una prova. Va ser horrorosa, perquè el 1989 el meu català era molt deficient. A casa dels pares som castellanoparlants. De ràdio no en sabia res. I les meves habilitats tècniques per punxar discos i fer anar la Revox eren zero. O sigui, que jo no era en cap cas la persona indicada per començar a fer programes o informatius en una emissora de ràdio pública local. Jo no era veí de Pineda de Mar, sinó de Calella, i tampoc no sabia gaire de música. Un desastre absolut. Però en Burjons, l'Ortet, en Gil, en Garriga i cap al final en Colàs, a part d'altres companys, van ser els caps de programes, d'informatius i directors de Ràdio Pineda que durant els meus inicis professionals em van demostrar confiança, em van oferir ajuda i mestratge. La meva carrera professional, doncs, va començar de forma amateur en aquest estudi de ràdio ara fa vint-i-dos anys. He dit vint-i-dos? Déu n'hi do!\nRàdio Pineda era una emissora local que, després d'anys de fer una contribució comunitària indubtable des de l'amateurisme, va esdevenir municipal. La majoria d'aquestes ràdios locals van arrencar després de les primeres eleccions municipals i amb els anys van fer el procés cap a la municipalització. Es tractava de garantir la continuïtat de projectes comunicatius arrelats a les viles i ciutats del país. Es tractava de dotar els municipis i les institucions locals d'antenes per arribar a una ciutadania que anava demandant serveis, equipaments i prestacions en la mesura que la democràcia anava fent de Catalunya una societat avançada. Amb les terceres o quartes eleccions locals la majoria d'aquestes emissores es van legalitzar, van esdevenir ens de titularitat pública, es van professionalitzar, es van dignificar a nivell tècnic, d'instal·lacions i també de personal. La història de la ràdio local és, en aquest sentit, paral·lela a la de tants serveis públics. Les primeres policies locals, les primeres brigades municipals, etcètera, també van fer una evolució cap a la millora. Eren, i segueixen sent, serveis públics necessaris en una comunitat. Segurament hi ha casos en què aquesta evolució ha matat una certa espurna de frescor, atreviment, independència i proximitat. Segurament hi ha casos en què els amateurs dels inicis s'han apoltronat fins al punt d'actuar més al servei del polític local que no pas del ciutadà que amb els seus impostos fa possible la continuïtat, i li dóna sentit, del projecte. Però mirant enrere, cal ser justos per veure d'on venim i on som.\nAvui la crisi econòmica és severa. El nostre país travessa uns moments molt difícils. El sector de la comunicació no només no se n'escapa, sinó que pateix una doble crisi. La global econòmica i una d'estructural del sector. És en aquest context, doncs, que s'ha d'entendre l'aparició d'informacions que apuntarien a pressions perquè la ràdio pública perdés pes en favor de la privada. A això caldria afegir-hi el canvi de Govern i la proximitat electoral del 22 de maig. Hi hauria una ofensiva soterrada dels privats perquè l'administració fes recular les emissores públiques, i al mateix temps s'hauria produït una reacció defensiva preventiva. Crisi i política (partidista o no) juntes són un còctel explosiu per afrontar un debat serè sobre el paper de les emissores de ràdio públiques de proximitat en un país caracteritzat per un mapa comunicatiu envejable per la seva riquesa territorial, de sensibilitats i qualitats. La Catalunya de peu pla no s'entén sense un municipalisme ric en mitjans de comunicació locals.\nNo cauré en els tòpics segons els quals la ràdio i els mitjans locals són una escola de periodistes, i que allà s'hi fa un periodisme més viu, autèntic i polivalent. No entraré a valorar fins a quin punt aquests mitjans que vertebren la societat des de la localitat han estat víctimes d'una municipalització mal entesa. No jutjaré tampoc fins a quin punt les pressions dels privats són lícites ni a apuntar sospites sobre les seves intencions més inconfessables. No em ve de gust fer-ho, perquè em vull quedar amb un concepte més genèric. S'entendria Pineda de Mar sense Ràdio Pineda? O Calella sense Ràdio Calella? O Arenys de Mar sense la pionera i mítica Ràdio Arenys? Jo crec que no. Considero que el paper de construcció de viles i ciutats de les emissores públiques ha estat essencial, i precisament per això defenso la seva continuïtat, i la continuïtat d'una estructura que dóna suport i articuli la xarxa pública de ràdio, diguis COM Ràdio, sigui titularitat de qui sigui i necessiti reinvenció tecnològica i redisseny conceptual. Hi ha molt de camí per córrer, en la línia d'adaptar estructures als nous temps. També d'ajustar pressupostos als temps de crisi actuals. Però acabo de signar la meva adhesió per la ràdio pública local perquè en sóc deutor i fervent defensor. I veig que no som pocs!\nràdio pública local


IPSIONITZA’T! 2016-17 Nº1 | El blog blau\nIPSIONITZA’T! 2016-17 Nº1\nUn setembre més, tornem a ser aquí amb aquesta guia per conèixer una mica millor tots els equips del nostre club. Des de júnior fins a sènior. La principal novetat d’enguany és que som un equip més que l’any passat. És un gran orgull per nosaltres donar la benvinguda a tots els nous jugadors que s’incorporen a la nostra disciplina però especialment a aquest júnior femení (amb el bloc procedent del cadet de l’escola de l’any passat) que eleva el número d’equips del CB IPSI fins a 10: 6 masculins i 4 femenins. Esportivament parlant, els dos primers equips de la casa disputaran la Primera Catalana i el “B” masculí estrena la Segona Catalana. Ah! I aquest any sí! Tenim equipacions noves!\nAixí doncs, el curs 2016-17 és a punt d’engegar i nosaltres intentarem que no us en perdeu cap detall. Si així ho desitgeu, tindreu informació setmanal amb els resultats de tots els equips del club, el calendari de la propera jornada i cròniques dels equips sèniors. Un any més tornarem a escollir cada set dies el Llangardaix de la Setmana com a jugador/a més destacat/da d’aquests equips. I si encara voleu més informació amb resultats online, fotos i vídeos, ens podeu seguir a les xarxes socials: Facebook (Llangardaix Blau), Twitter (@cbipsi) i Instagram (@cbipsi). I al blog (blog.cbipsi.com) i pàgina web (cbipsi.com). Ens agradaria que hi participéssiu activament tant penjant els resultats del vostre equip al nostre mur, retwitejant-nos o penjant fotos relacionades amb el nostre club. Animeu-vos-hi!\nL’equip tornarà a competir a Primera Catalana després del nostre fugaç pas per la màxima categoria del bàsquet català: la Copa Catalunya. La Primera Catalana no és una categoria estranya per nosaltres, de fet dotze de les últimes catorze temporades les hem disputat a aquesta categoria (una a Segona i una a Copa). Tot i això, comptem amb diverses novetats respecte el curs anterior. Hem incorporat com a primer entrenador en substitució del Fernando Gordo, al Xavi Bayod que prové del CB Nou Esplugues on havia fet tasques de coordinador esportiu. Pel que fa a la configuració de la plantilla, diem adéu, entre d’altres, a dos jugadors amb un munt de partits al CB IPSI a les seves esquenes: el Jordi Gratacós i l’Ignasi Granés, ambdós pengen les botes tot i que encara ens donen un cop de mà en alguns entrenaments. Per altra banda hem reforçat l’equip tant en posicions exteriors amb el Jan Teruel (premi al brillant curs passat amb el nostre sènior “B”) i el Víctor Orlach (SESE) com en posicions interiors amb el David Recasens (FC Martinenc), el Sergi Carmona (CB Corbera) i l’Andrea Cavicchini (UE Horta). Completen l’staff el Gerard Domènech d’entrenador ajudant, l’Albert Galera farà tasques de responsable d’scouting i el Xavi Cormand serà el delegat d’equip. Ja ho tenim tot a punt per estrenar-nos al Feliu i Codina contra la UE d’Horta aquest dissabte 17 de setembre amb la il·lusió renovada i amb ganes de completar un bon any.\nDesprés de viure un final de temporada passada apoteòsic amb un playoff per la permanència frenètic i irrepetible, enguany disputarem la Primera Catalana per segon curs seguit per primer cop en la nostra història recent. Les nostres noies seran dirigides pel Rafa San José i l’Alberto Maniega que faran la seva quarta temporada al capdavant del sènior “A” femení. L’equip compta amb algunes baixes respecte el curs passat. La més important és la de la jugadora que ha defensat més vegades la samarreta del CB IPSI en tota la seva història. Estem parlant de la capitana i d’una autèntica llegenda de casa nostra. La Marta Montori, que ha acumulat 15 temporades defensant els nostres colors (12 al primer equip) deixa la pràctica del bàsquet. Des d’aquestes línies li volem desitjar molta sort en els seus nous projectes. Això és casa teva, Monto! Tampoc segueixen la Marta Corbella ni la Inés Martín. Per cobrir aquestes baixes incorporem a la Clàudia Brunet (SEDIS) i a les bessones Marta i Aina Bellver (CB Cornellà). I per primera temporada tindrà fitxa del sènior “A” la Jana Jori (provinent del “B”). L’objectiu és fer un bon any i consolidar l’equip a Primera Catalana. El primer partit de lliga l’hem ajornat així que debutarem a casa contra el CE Sant Nicolau l’1 d’octubre. “Hi ha una grada que viu per tu…”\nEl segon equip masculí disputarà per primera vegada en la seva història la Segona Catalana, una categoria molt exigent i que posarà a prova els nostres joves jugadors. Els nois dirigits per l’Elio Martínez i el Gerard Querol compten amb les baixes del Jan Teruel (promocionat al sènior “A”) i del Joan Montané. Baixes que seran suplertes pel Marc Gisbert (aler provinent del CB Manyanet Les Corts), el Xavi Cama (alerpivot incorporat del SE Sant Medir) i l’Iñaki Ibañez que fa el salt des del sènior “C”. A més l’equip té a l’infermeria a 3 lesionats de llarga duració com són el Pau Secall, el Jordi Bertan i el Pol Jiménez. A tots 3 els hi desitgem una ràpida recuperació per què es reincorporin quan abans millor. La 16-17 ha de ser la temporada del pas endevant de molts dels nostres joves jugadors, la majoria dels quals no arriben als 21 anys. Jugadors encara en clara progressió i que competiran en una categoria que els hi demanarà un nivell d’exigència més alt que en anteriors temporades. El primer partit oficial serà aquest dissabte 17 de setembre a la pista del CB Alisos “A”. Tots amb el nostre “B”!\nLes nostres noies estaran dirigides des de la banqueta pel Josep Querol i l’Albert Galera que substitueixen a l’Alberto Maniega al capdavant de l’equip. L’estructura del sènior “B” seguirà sent pràcticament la mateixa que la de l’any passat. Es tracta d’un equip molt jove on les principals novetats són les altes de l’Ariadna Carulla (tot i que lesionada en aquesta pretemporada. Una abraçada molt forta! Recupera’t aviat!) i la Marta Figueras després de fer ambdues un gran any amb el nostre sots-21. També es reincorpora la Tere Galera que torna a IPSI després d’un curs al CB Sant Antoni. Aquestes “cares noves” supliran les baixes de la Jana Jori que tindrà fitxa del nostre primer equip, la Bea Rovira (després d’un munt de temporades a casa nostra) i l’Esther Brescó. Les nostres competiran un any més a Tercera “A” Catalana concretament en el Grup 5 i se les veuran amb equips de Barcelona en la gran majoria (també dos de Badalona i un de L’Hospitalet). L’equip ha fet una bona pretemporada demostrant en els 3 partits amistosos disputats que caldrà afinar el seu joc amb poques jugadores interiors disponibles. El seu debut es produirà el 2 d’octubre a la pista del CB Ramon Llull Vermell. Molta sort!\nTenim cares noves a la banqueta del sènior “C”. El Gerard Querol i el Jordi Bertran es faran càrrec de la direcció tècnica substituint el Carles Boada que havia entrenat l’equip les dues últimes temporades. Els nostres continuaran formant un conjunt molt jove que competirà a categoria sots-25. Es tracta d’un moment crucial en el creixement personal i esportiu dels jugadors i volem que aquest pas pel sènior “C” sigui de transició per seguir millorant i intentar incorporar-se en temporades posteriors al sènior “B”. Seguint aquesta evolució, pugen del júnior “A” de l’any passat el Javi Ruiz, l’Óscar Sánchez, el Ricard Escasany i l’Arnau Basora. L’equip espera repetir les bones prestacions dels dos cursos anteriors i seguir practicant el joc alegre i sense complexos que ens té acostumats els darrers cursos. L’estrena de la temporada serà a Provença el 2 d’octubre contra CE Maristes Sants-Les Corts. Fins llavors, a entrenar dur!\nEstrenarem tàndem a la banqueta. L’Alberto Domínguez (ajudant del primer equip masculí la temporada passada i exjugador de la casa) i l’Alba Garcia (que repeteix com a entrenadora ajudant del sots-21 i és jugadora també del sènior “B”) seran els encarregats de dirigir a les nostres durant la temporada 2016-17. Poques novetats pel que fa a la composició de l’equip. Són alta respecte la temporada anterior la menorquina Judit Pons i l’andorrana Clàudia Comellas que ocupen els llocs deixats per l’Ariadna Carulla i la Marta Figueras que pugen al sènior “B”. Consolidem el bloc de l’any passat que ens va portar a jugar les fases per lluitar pel Campionat de Barcelona de nivell “A” i tant bon joc ens va obsequiar. El nostre primer partit oficial d’enguany serà també el dia 2 d’octubre a la pista de la UE Barberà. Fins aleshores toca preparar-se bé per una temporada que es preveu molt interessant tant a nivell formatiu com de resultats.\nEntrenadora: Anna Escuín\nEL CB IPSI comptarà aquest curs amb un equip més que l’anterior. Aquest júnior femení de primer any comptarà amb tot el bloc important del cadet de l’escola de l’any passat més la incorporació de la Jana Gallart. Es tracta d’un grup de noies ben consolidat que acumulen moltes estones jugant a bàsquet juntes i que serà la seva primera temporada al CB IPSI. Entren al club amb molta il·lusió i amb expectatives de bona evolució. Al capdavant de l’equip hi haurà una entrenadora com Anna Escuín gran coneixedora del bàsquet femení a casa nostra perquè apart de ser exjugadora de totes les categories inferiors d’IPSI fins a sènior “B”, ha dirigit durant dues temporades consecutives el nostre sots-21. Així doncs el nostre júnior femení disputarà els seus partits a nivell “B” amb tota la il·lusió d’entrar, per fi, al CB IPSI. Estarem molt atents de la seva progressió!\nEl Sergi Beatove (entrenador del júnior “C” de l’any passat) i el Marc Caballero (jugador del sènior “C”) seran els encarregats de dirigir enguany el nostre júnior “A”. L’equip és una barreja molt interessant de jugadors de primer i segon any. Els de primer provenen del cadet “A” de l’escola que tant bona temporada han fet i els de segon provenen dels júniors “A” i “C” del curs passat. El principal objectiu és ajudar a fer créixer a aquest conjunt de joves jugadors tant dins com fora la pista. Es tracta d’un equip amb talent i amb suficient potencial per competir amb solvència a nivell “A”. S’estrenaran a Provença el diumenge 2 d’octubre. Que comenci la temporada ja!\nEl júnior “B” masculí estarà dirigit per la Magda Cusí (jugadora del sènior “A” i que aquesta temporada també entrenarà un equip d’escola) i el Marc Gisbert (jugador del sènior “B”). Està format per jugadors provinents de 3 equips diferents. Per una banda hi trobarem jugadors de segon any que segueixen del curs passat i d’altres que faran el salt des de categoria cadet provinents del cadet “A” i “C” de l’any anterior. De la química entre els que s’estrenen a la categoria i dels que afronten el seu segon any a júnior en dependrà bona part de l’èxit del grup que un any més tindrà com a objectiu principal seguir formant personalment i esportiva als seus membres. Inscrits a nivell “B”, serà un dels equips que comencin més d’hora la competició. Tot i que pendent de confirmació, això serà el 24 de setembre a la pista del Manyanet Sant Andreu.\nL’Albert Galera i el Joan Sigüenza repetiran al capdavant d’un dels nostres equips júniors, en aquest cas canvien el “B” de l’any passat pel “C” d’enguany. Es tracta d’un equip amb plantilla llarga de 15 membres que està formada per 7 jugadors de segon any i 8 de primer (tots ells provinents del cadet “C” de l’escola). Els nostres nois competiran a nivell “C” on procuraran fer una bona fase prèvia per disputar la segona ronda a C1. Són joves i tenen marge de millora. A més poden ajudar en entrenaments i/o partits al nostre júnior “B”. Toca pencar de valent per seguir millorant, nois!\nSÈNIOR “A” MAS: UE d’Horta “A” - CB IPSI Otto Sylt (Ds 17:45).\nSÈNIOR “B” MAS: CB Alisos “A” - CB IPSI Otto Sylt (Ds 19:45).\nAquesta entrada s'ha publicat en IPSIONITZA'T i s'ha etiquetat amb IPSIONITZA'T! el 15/09/2016 per ascbipsi.\n← IPSIONITZA’T! 2015-16 – FINAL IPSIONITZA’T! 2016-17 Nº2 →


Bruna Valls és llicenciada en Belles Arts i il·lustració. Ha participat en exposicions i projectes com Gateway Art Center, Nova York, Fira del llibre infantil de Bolonya, exposició d’il·lustradors, Mobile World Congress Barcelona, entre d’altres. També ha publicat diversos llibres: Indians (Associació de municipis indians); Grandes mentiras sobre el jamón (Ed. Lunwerg).\nEl 2016 va ser seleccionada a la Fira de llibre infantil de Bologna per a participar en l’exposició itinerant: Itàlia, USA, Japó, Taiwan i Xina. I, aquest mateix any, seleccionada per formar part del catàleg Ibero-Americà d’il·lustradors.\nDarrerament ha participat a: L’illa d’Art Fest, L’illa Diagonal i L’Hipermerc’Art by Moritz organitzats per Sàfia Art Contemporani; i, la fira d’art contemporani ART EXPO a Nova York, i està preparant noves exposicions a Estat Units.


Arxius de cinema - El Círcol\nInici / Archives for cinema\nTres generacions d’una mateixa família es reuneixen un cap de setmana. Les germanes Sanne i Hedidi, han acceptat que la seva mare, malalta terminal, vol posar fi a la seva vida, ara que encara és conscient de les seves facultats i abans que el seu estat empitjori. Però segons passa aquest cap de setmana, la […]\nEn ple ascens del nazisme a Alemanya, els Jocs Olímpics que s’han de celebrar a Berlín, el juliol de 1936 són una oportunitat magnífica per Adolf Hitler de demostrar la superioritat del poble alemany i la raça ària davant la resta de nacions del món. Però sobre el tartà de l’Estadi Olímpic sorgeix una inesperada […]\nParís, anys 20. Marguerite Dumont és una dona benestant i adinerada amant de la música i l’òpera. Des de fa anys demostra la seva afició, cantant regularment davant el seu cercle reduït d’amistats. Però ho fa molt malament: desafina, i canta fora de to. Ningú s’atreveix a dir-li la veritat. Tant el seu marit com els […]\nVal és una assistenta interna que es pren el seu treball molt de debò. Serveix a un adinerat matrimoni de São Paulo dia i nit, i cuida al seu fill adolescent, el qual ha criat des de la seva infància i amb qui té una relació molt especial. L’ordre d’aquesta llar sembla infrangible, fins que […]\nEtiquetes: Badalona, cinema, cinemaprop, pel·lícula


CMRN NEWS | abril 2012 - Tarragona Centre Mèdic privat\nCMRN NEWS | abril 2012\nAquest és el quart lliurament de CMRN NEWS, el newsletter del Centre Mèdic Rambla Nova. En ell hi trobareu un recull dels darrers articles i notícies publicats a la web del centre, així com informació de les properes activitats previstes dintre del programa de Jornades de Divulgació Mèdica. Amb aquest recull esperem satisfer les necessitats d'informació sobre aquells aspectes de la salut que a tots ens preocupen i ens interessen.\nAcord de finançament amb BanSabadell Fincom\nEl Centre Mèdic Rambla Nova ha signat aquesta setmana un acord amb BanSabadell Fincom EFC, SAU, filial del Banc de Sabadell, per a gestionar el finançament de serveis i procediments mèdics.\nRoncar pot ser una malaltia\nLa síndrome d'apnea obstructiva del son\nRoncar per si sol no és una malaltia, però si s’acompanya d’apnees o interrupcions de la respiració d’una durada de més de 10 segons, pot tenir conseqüències greus per a la salut.\nLa síndrome de l’apnea obstructiva del son és una patologia respiratòria que fa que la persona que la pateix no descansi durant les seves hores de son. Es caracteritza per la repetició d’episodis d’apnea en número superior a cinc per cada hora de son.\nLes malalties rares\nSe les anomena malalties rares perquè les pateixen poques persones, perquè són poc freqüents i per tant poc conegudes.\nA Europa es considera que una malaltia és rara quan la pateix 1 persona de cada 2.000.\nCuidar de la salut mentre viatgem\nUnitat de Malaties Tropicals, Infeccioses i VIH\nSaballs Nadal, Mireia\nPer a gaudir d’un bon viatge, és imprescindible una correcta preparació prèvia.\nDes del punt de vista de la salut, són múltiples els aspectes sanitaris que cal contemplar, des de les normes bàsiques d’higiene i dieta, fins a la valoració del nostre estat immunitari en front de malalties infeccioses freqüents durant els viatges.\nLa prevenció de l’ictus i dels accidents cardiovasculars\nFactors de risc. Noves tècniques de diagnòstic\nDimecres, 2 Maig 2012 - 19:30\nJosa Arqué, Albert | MEDICINA FAMILIAR I COMUNITÀRIA\nMercé Klein, Jordi | CARDIOLOGIA\nMontserrat Lameiro, Salvador | MEDICINA FAMILIAR I COMUNITÀRIA\nUstrell Roig, Xavier | NEUROLOGIA\n"Quan hi ha plaques a les artèries caròtides, també n’hi ha a les coronàries".\nMoltes malalties cerebrals tenen les mateixes causes que les malalties cardíaques. Els factors de risc es poden resumir en aquests set: obesitat, Hipertensió Arterial, Colesterol elevat, Diabetis, Tabaquisme, vida sedentària i edat (més de 55 anys en homes i més de 65 en dones). Les malalties cardiovasculars es donen majoritàriament en gent que reuneix almenys 2 d'aquests factors de risc. Tots ells, a excepció de l'edat, són modificables, i els metges hem d’educar i ensenyar a la gent a corregir aquells factors de risc que coneixem i podem diagnosticar i tractar. Insistir en aquest fet és un dels motius d'aquesta jornada.\nPodem calcular la probabilitat que té una persona de patir un ictus o un infart de miocardi? Si és així, per què la malaltia es presenta tan de sobte?\nLes artèries comencen a obstruir-se per les caròtides, que són les artèries que van al cervell i s’ha comprovat que en quasi el 100% dels casos les artèries coronàries també ho estan. El mateix que passa a les grans artèries, passa a les petites artèries cerebrals. Aquesta oclusió es produeix de manera progressiva, gairebé sense cap símptoma, fins que arribem a l'oclusió total, disminuint de forma brusca l’aportació d’oxigen a la musculatura cardíaca, o bé a les cèl•lules del cervell, i apareixent de sobte la malaltia.\nLes noves tècniques de diagnòstic, com l'Ecografia Doppler Color en 3D, permeten identificar el 97% de les persones que podran patir un ictus o un infart de miocardi. Aquesta és una tècnica gens agressiva i prometedora per a examinar les artèries de les persones amb factors de risc.


Premis a l'Excel·lència Acadèmica Ernest Breva\nÚltima modificació: 17/10/2018 | Font: InfoCampus\nEl programa de Premis a l'Excel·lència Acadèmica Ernest Breva va ser aprovat pel Consell de Govern núm.19, de 26 de gener de 2012, i s'atorguen cada any.\nDocument d'acceptació premi i autorització per publicació dades en web\nFitxa de tercers amb dades bancàries ( ha d'anar signada pel beneficiari i titular del compte)\nResolució provisional. Al·legacions fins 18 d'abril de 2018\nConvocatòria específica dels Premis a l'Excel·lència Acadèmica del curs acadèmic 2017/ 2018 per a la modalitat de les millors qualificacions en les proves d'accés a la universitat (PAU)\nPremis subvencionats per la Fundació Banc Sabadell\n- Resolució provisional\n- Resolució de concessió\nCriteris del programa\nL’objecte d’aquest programa que promou la Universitat Jaume I és impulsar l’excel·lència i l’alt rendiment de l’estudiantat en el marc del nou espai europeu d’ensenyament superior a través de l’atorgament de premis a l’excel·lència al llarg de tota la trajectòria acadèmica i culmina amb l’obtenció del Diploma al Rendiment Acadèmic de l’estudiantat de grau.\nAquest programa té una doble finalitat. Per una banda, ofereix l’oportunitat a l’estudiantat de prendre interès per la formació i perfeccionament del seu currículum formatiu i el fa competitiu. Per altra banda, amb la promoció d’aquestos premis i del Diploma, la Universitat Jaume I busca consolidar un planter d’estudiantat excel·lent i els obri la possibilitat d’esdevenir futur personal investigador i docent que done prestigi a l’UJI, reforce la qualitat de l’activitat docent i investigadora i siga un referent no només en l’entorn més pròxim sinó també en l'àmbit nacional i internacional.\nPer això, en el marc d’aquest programa, la Universitat Jaume I atorgarà cada any premis a l’excel·lència entre l’estudiantat que tenen com a objectiu:\nPremiar i reconèixer l’esforç davant l’estudi.\nMillorar el currículum formatiu de l'estudiantat de l'UJI.\nMillorar la motivació de l'estudiantat en el procés d'ensenyament-aprenentatge universitari.\nPromoure l’excel·lència de l'estudiantat de l'UJI.\n2. Categories de premis i requisits per a poder obtindre el premi\nCom a norma general, per a atorgar els diferents premis s’exclourà automàticament l’estudiantat que ja està en possessió d’alguna titulació universitària oficial.\nNo es valoraran en l’expedient acadèmic les qualificacions reconegudes (convalidades/adaptades).\na) Premis a les millors qualificacions en les proves d’accés a la universitat (PAU).\nSeran persones beneficiàries d’aquests premis l'estudiantat que haja realitzat la prova d’accés a les Universitats públiques (PAU) en la convocatòria de juny del curs acadèmic en curs i estiguen matriculat en algun dels graus de la Universitat Jaume I.\nEs concediran fins a 10 premis a l’estudiantat matriculat de primer curs que haja accedit a la Universitat Jaume I amb millor qualificació de PAU. Per a la concessió del premi es valorarà la nota de la prova d'accés (PAU) que conste en la certificació acadèmica expedida per la Universitat.\nL´estudiantat guanyador d’aquesta categoria pot continuar perfeccionant el seu currículum gràcies a altres iniciatives complementàries i de suport a l’esforç com, per exemple, l’accés a grups d’investigació, la formació en idiomes, el Programa “Estudia i Investiga” al llarg de la seua trajectòria acadèmica, les beques de negocis tecnològics basats en el coneixement (beques NETEC), etc. La consecució d’aquests premis es valorarà en els processos de selecció dels diferents programes complementaris.\nb) Premis al Rendiment Acadèmic\nEs concedirà un premi per titulació a l’estudiantat que haja finalitzat els estudis universitaris corresponents al primer, segon, tercer i quart curs, respectivament, amb el millor expedient acadèmic en la primera convocatòria del curs acadèmic.\nEn el grau en Medicina, atès que es compta amb dos cursos més, el premi s’estendrà a tots els cursos que formen part de la titulació.\nPer a la concessió del premi es valorarà l’expedient expedit per la Universitat, tenint en compte que s’han de superar els 60 crèdits de cada curs acadèmic del primer, segon, tercer i quart curs de grau (i per al grau de Medicina cinquè i sisè curs). La nota mitjana mínima per a poder accedir al premi ha de ser igual o superior a 8,5 punts per a tots els graus de la Facultat de Ciències Humanes i Socials, Facultat de Ciències Jurídiques i Econòmiques, i Facultat de Ciències de la Salut. Per als graus de l’Escola Superior de Tecnologia i Ciències Experimentals la nota mitjana ha de ser igual o superior a 7,5 punts.\nc) Diploma al Rendiment Acadèmic UJI.\nL’estudiantat que durant tota la seua trajectòria acadèmica obtinga el premi al Rendiment Acadèmic de primer fins a quart curs (Medicina fins a sisè curs), obtindrà el Diploma al Rendiment Acadèmic. L’obtenció del Diploma es valorarà per a l’obtenció de beques d’investigació i de col·laboració de la Universitat.\nd) Premi Extraordinari final de carrera.\nEs concedirà un premi per titulació a l’estudiantat que haja finalitzat a la Universitat Jaume I els estudis dirigits a l’obtenció del títol acadèmic corresponent en qualsevol de les convocatòries legalment establertes per a cada curs acadèmic. A aquest efecte s’entenen finalitzats els estudis una vegada s’han formalitzat els tràmits reglamentaris per a l’obtenció del títol corresponent.\nLa nota mitjana mínima per poder accedir al premi ha de ser igual o superior a 8,5 punts per a tots els graus. El criteri de concessió de l’esmentat premi serà l’ordenació de major a menor de l’expedient acadèmic de cada persona titulada. (1)\n3.-Comissió de seguiment\nPer a la concessió dels premis es constitueix una comissió que farà el seguiment de tot el procés i vetllarà pel compliment dels criteris de concessió i interpretació d’aquesta norma. La comissió estarà formada per\nLa persona responsable del Vicerectorat d'Estudiants, Ocupació i Innovació Educativa, que el presidirà.\nUn representant del Servei de Gestió de la Docència i Estudiants.\nUna persona tècnica de la Unitat de Suport Educatiu.\nUna persona tècnica d’activitats juvenils del Vicerectorat d’Estudiants, Ocupació i Innovació Educativa, que actuarà com a secretaria.\nUn membre del Consell de l'Estudiantat designat per aquest òrgan.\nLa persona que coordina les proves d’accés a l’UJI.\n4. Criteris i procediment per a la determinació dels premis\nEls premis s’adjudicaran d’acord amb els criteris establerts en aquest document. En cas d’empat, la comissió de seguiment pot determinar que s’atorgue més d’un premi en qualsevol de les categories.\nNo cal sol·licitar el premi. D’ofici, el vicerectorat competent farà pública en el web de la Universitat la relació de les persones candidates proposades que compleixen els requisits fixats a la convocatòria a través d’una resolució provisional, i indicarà el termini en què qualsevol membre de l’estudiantat que considere que té un expedient millor puga formular les al·legacions corresponents.\nFinalitzat el termini d’al·legacions el vicerectorat competent trametrà a la comissió de seguiment quantes al·legacions s’hagen pogut presentar, per a què les resolga.\n5. Quantitat econòmica dels premis\nEls premis estaran dotats de les següents quantitats i modalitats:\nPer a l’estudiantat premiat en la categoria de la prova d’accés a universitat, 200 €.\nPer a l’estudiantat premiat en la categoria de primer, segon, tercer, quart i en el cas de Medicina, cinqué i sisé curs, 250 €.\nL’estudiantat que obtinga el premi al llarg dels quatre cursos de grau (dels sis per a Medicina) obtindrà el Diploma al Rendiment Acadèmic UJI.\nPer a l’estudiantat que obtinga Premi Extraordinari Final de Carrera, 400 €.\nAls Premis els serà d’aplicació la preceptiva retenció de l'impost sobre la Renda de les Persones Físiques (IRPF), si és el cas.\nEn el marc d’aquestos premis, la Universitat pot establir i proposar un programa específic per a realitzar una estada d’immersió lingüística i cultural en Cambridge. En aquest cas, els costos derivats aniran per una part a càrrec de l'import del premi i l’altra a càrrec de l'estudiantat. En tot cas s’establirà el corresponent procediment. L’existència d’aquest programa estarà supeditada a les disponibilitats pressupostàries de cada any.\n6.-Cobrament del premi i justificació\nLa persona beneficiària ha de presentar un escrit d’acceptació del premi dins dels 15 dies següents a la publicació de la resolució definitiva, que s’inclou a l’annex I. La Universitat farà els tràmits necessaris per abonar la quantitat assignada dins dels tres mesos següents a la resolució definitiva dels premis.\nAquests premis són compatibles amb altres ajudes que puguen gaudir les persones beneficiàries per la mateixa raó o concepte.\nL’obtenció dels Premis al Rendiment Acadèmic per a cada curs i el Diploma al Rendiment Acadèmic constarà a l’expedient acadèmic de l'estudiantat.\n8.- Procediment i resolució de la convocatòria\nEl procediment per a convocar els premis serà a través d’una publicació oficial en règim de concurrència competitiva.\n9.-Entrada en vigor\nAquestos criteris seran d’aplicació per a l’adjudicació dels premis de rendiment acadèmic que s’atorguen a partir del curs acadèmic 2011/2012 sobre l’estudiantat que compleix el requisits dins del mes de juny del curs acadèmic 2010/2011.\nAquestos criteris deixen sense efecte els que regulaven la concessió de premis al Rendiment Acadèmic, aprovats en la sessió número 5 del Consell de Govern del dia 21 de juliol de 2004 i posteriors.\n(1).- Derogats segons la normativa de premis per a la concessió de premis extraordinaris final de carrera en sl estudis de grau de la Universitat Jaume I, aprovada pel Consell de Govern núm. 10 de 29 d'octubre de 2015


Cicle mitjà | Institut Escola Àngela Bransuela\nPla de reobertura del centre Juny i Setembre 2020\nLES RESPOSTES I ELS REGALS QUE ENS ENVIEN DES DE 1r, 2n i 3r\nDes de l’Institut Escola volem donar les gràcies a tots els nens i nenes de 1r, 2n i 3r per compartir amb nosaltres totes aquestes meravelles!\nUs seguim animant a que ens envieu regals com aquests!\nCicle inicial, Cicle mitjà 0\n4T VISITA EL GRAN TEATRE DEL LICEU DE BARCELONA\nEl dimarts 25 de febrer els i les alumnes de quart vam anar d’excursió a Barcelona a\nvisitar el gran teatre del Liceu.\nL’alumnat, amb l’ajuda de la mestra de música, havien estat treballant les cançons del\n«Jove barber de Sevilla». Durant la representació vam poder gaudir de… Llegeix més»\nTaller d’ukeleles a 3r\nAquest segon trimestre els alumnes i les alumnes de 3r han començat un nou taller setmanal d’ukeleles. El taller està dins el Programa MúsicaAcció.\nEl professorat que duu a terme el taller ve de l’escola de música de Mataró i és expert en ukeleles.\nL’ukelele és un… Llegeix més»\nPer Carnaval, a l’IE Àngela Bransuela, tot s’hi val!\nEl dilluns 17 a les 11 del matí han arribat el rei i la reina Carnestoltes. L’alumnat d’ESO han estat els encarregats d’animar aquest primer dia de la festa de Carnaval.\nDurant el pregó, els reis ens han donat les següents consignes:\n– dimarts 18, tots i… Llegeix més»\nCicle Infantil, Cicle inicial, Cicle mitjà, Cicle superior, General, Portada 0\nRobòtica bee-boots (P4, 1r i 3r)\nEls nens i nenes de tercer hem muntat uns taulells de joc per jugar amb les bee-boots (robots d’abelles). Tot va sorgir a principi de curs quan vam preguntar als alumnes de tercer què esperaven d’aquest curs. Entre les coses que van dir va sortir… Llegeix més»\nCicle Infantil, Cicle mitjà, General, Portada 0\nDesembre arribat, Nadal començat!\nTornen a quedar 25 dies perquè arribi Nadal!\nPer fer el compte enrere més alegre, més musical i més breu us “regalem” els calendaris d’advents personalitzats.\nLes instruccions són ben senzilles: darrere de cada número del calendari hi ha amagat o amagada un nen o una nena… Llegeix més»\nSetmana de la ciència a 3r\nLa setmana passada es va celebrar la setmana de la ciència. La primera vegada que es va dur a terme a Espanya va ser l’any 1996 i des d’aleshores es porta fent cada any. El seu objectiu principal és fomentar l’interès de la societat… Llegeix més»\nCastanyada i tastet de fruites de la tardor\nEl passat 31 d’octubre vam celebrar el dia de la castanyada a l’escola. Al matí vam cantar cançons i menjar castanyes i a la tarda vam fer un petit tastet de fruites típiques de la tardor (magranes, caquis, figues, xirimoies, moniatos, codonyat, mandarines i raïm… Llegeix més»\n3r visita el parc de bombers de Mataró\nEl passat 24 d’octubre els alumnes de 3r vam visitar el parc de bombers de Mataró.\nVam poder observar que fan moltes feines a part d’apagar incendis: actuen als accidents de trànsit, de muntanya, mar o riu, a les fàbriques… I sembla que només actuin davant… Llegeix més»\nMiscel·lània a 3r\nMiscel·lània és un nom femení que significa barreja de moltes coses. Doncs aquí trobareu un petit recull d’imatges de diferents moments, activitats, vivències que els nens han anat vivint al llarg d’aquest primer mes de classe.\nHi trobareu emocions, música, jocs, EMAT, llengua, projectes i… Llegeix més»


Jordi Pedret Blog: Dos motius de satisfacció\nEl 28 de maig estarem més satisfets\nN'estic segur, Carlos, però no cal dir blat fins que no sigui al sac, i ben lligat!\nAra ens toca treballar per a les municipals. Tenim la gent, les idees, les ganes, només hem d'aconseguir que els ciutadans ens facin confiança.\nTots a la campanya!\nMaría Freiría dijo...\nJo sóc optimista, estic convençuda que finalment la veritat caurà pel seu propi pes i la gent sabrà donar el seu vot als dirigents que treballen de forma responsable en la defensa dels valors democràtics i per tal d'afrontar els nous reptes de futur.\nNovament he de coincidir amb tu amic Jordi, tens tota la raó en plantejar l'enorme satisfacció que ens cal tenir per aquest doble aniversari. Ara treballem d'entrada per les municipals, on esperem refletir aquesta tendència. Una forta encaixada.


Arxius de Associació d'Emprenedors Rurals - TV Digital Ontinyent\nHome>Etiqueta: Associació d’Emprenedors Rurals\nTag Archives: Associació d’Emprenedors Rurals\nLa Pobla del Duc acollirà un cicle de conferències a càrrec d’AER\n09/03/2016\tEducació, Empreses i comerços\nAER, l’Associació d’Emprenedors Rurals comença un cicle de xarrades i tallers dirigits a Emprenedors a La Pobla del Duc, l’objectiu d’aquestes xarrades és ajudar i fomentar l’emprendedurisme augmentant la seua formació en amplis aspectes com són el màrqueting, idiomes aplicats a les empreses, la cerca d’ocupació o socis per Internet i eines digitals indispensables per a començar qualsevol projecte. El començament serà aquest divendres 11 de març a les 19:30 en la biblioteca municipal (Avda de la Constitució- Centre social)Per ser la Setmana de la Dona, serà Mari Pellicer, nutricionista i dietista de la Clínica Higea Ontinyent l’encarregada de donar pas al cicle de conferències amb el tema de “La importància del menjar en la salut familiar”. A més a més, cada mes hi hauràn diferents xarrades com per exemple la de màrqueting per a emprenedors i autònoms el dia 8 d’abril, anglès per als negocis el dia 6 de …\nBenigànim obri el seu coworking amb l’Associació d’Emprenedors Rurals\n16/06/2014\tEmpreses i comerços\nAquest divendres 20 de juny, a les 20h de la vesprada, Benigànim inaugura el seu espai “Coworking LaVall Benigànim”. Aquest espai es troba situat a l’Avinguda de l’Ortissa, i forma part de la iniciativa promoguda per l’Associació d’Emprenedors Rurals (AER) i recolzada per l’Ajuntament de la població. Juan Puchades ens ha explicat “Jo personalment ja conec els espais de coworking, ja que vaig seguint els passos de l’associació, i crec que el que estàn realitzant és molt important per tirar endavant”. Com tots els espais de coworking, es tracta de crear un espai on treballadors i usuaris independents pugen ubicars-se per poder generar sinèrgies que enriquisquen uns als altres. Aques espai també estarà conectat amb altres ja establits o en fase de creació per tota la geografía valenciana i de la Vall d’Albaida, com son el de la Pobla del Duc, Ontinyent o Borriana. L’acte de inauguració comptarà amb la …\nGamestorming, una Jornada de creativitat per a millorar les accions de comunicació i màrqueting\n26/05/2014\tEmpreses i comerços\nDemà dimarts 27 de maig a partir de les 19:30h, al Centre Cultural Caixa Ontinyent tindrà lloc un taller amb el nom “Gamestorming: Elemental, mi querida creatividad” per fomentar la creativitat en qualsevol acció que es vullga realitzar. i que ha organitzat AER (Associació d’Emprenedors Rurals), amb col·laboració de Caixa Ontinyent, Comerç In i l’Ajuntament d’Ontinyent Uns pioners tallers que ajudaran a apendre tècniques diferents de comunicació i venda, útils per a empreses, empenedors, comerços, associacions, o qualsevol persona o entitat que vullga fer accións de màrqueting. Amb una temàtica basada amb l’entorn de Sherlock Holmes i dirigits amb l’equip de Sinaia Solucions de Marqueting, realitzaràn diferents exercicis per a potenciar la creativitat i aplicarla als processos creatius del dia a dia. La jornada esta destinada a recaudar fons mitjançant donatius dels asistents, per a destinar-los integrament a la campanya solidària “La sonrisa de Martina”, una xiqueta de dos anys, …\nAlberto Talegón obri els tallers al coworking d’Ontinyent\n12/05/2014\tDestacat, Empreses i comerços\nEl passat divendres 9 de maig es va realitzar el primer taller al espai de coworking d’Ontinyent “Soterrani de les Idees”. La jornada organitzada per l’Associació d’Emprenedors Rurals (AER) va portar a l’emprenedor Alberto Talegón, nascut a Valladolid, i treballant a Gandía amb el seu projecte deseos.org: una ferramenta per a calcular com està la teua web per millorar la visibiitat als buscadors, i la qual també va nàixer a un espai de coworking, concretament al centre d’emprenedors de la Universitat de Gandía. Talegón aclaria que Google+ no influeix en els resultats de cerca no personalitzats (sense estar loguejat) “i que de la resta de xarxes socials no podien agafar informació. Més clar aigua”. Amb tot, explicava, “si que ajuden a que es generen altres senyals, com els enllaços o mencions, que sí influeixen”. “Els espais de coworking per a mi es una bombolla d’òxigen. Jo vaig començar a un …\nJavier Pellicer presentarà la seua novel·la “El espíritu del lince” en La Pobla del Duc\nEl pròxim 16 de maig, la localitat de La Pobla del Duc celebrarà la presentació de la novel·la històrica “El espíritu del lince”, de l’autor de La Vall d’Albaida Javier Pellicer, natural de Benigànim. La novel·la, per la que Pellicer va ser finalista dels IV Premios Hislibris en la categoria de millor autor novell, narra la vida dels ibers que van habitar les terres valencianes durant la invasió dels exèrcits cartaginesos d’Aníbal Barca. L’obra, relatada en to èpic, mostra les característiques d’estos pobles antics que ens van precedir, per a la qual cosa recrea emplaçaments tan emblemàtics de l’època com Xàtiva, Elx, Llíria o Sagunt. La intenció de l’autor, segons assegura, és “mostrar la vida dels nostres avantpassats i com van reaccionar davant de la primera gran invasió que va arribar fins a les seues llars”. L’acte, organitzat per l’Associació d’Emprenedors Rurals (AER), tindrà lloc en l’auditori del Centre Social, …\nL’Associació d’Emprenedors Rurals obri la programació del espai de coworking d’Ontinyent\nAquest matí s’ha presentat en roda de premsa la programació de les diferents activitats que es realitzarán al espai de coworking “Soterrani de les idees” d’Ontinyent, el espai de coworking que es va inaugurar de la má de l’Associació d’Emprenedors Rurals AER, junt al ajuntament de la ciutat el passat mes d’Abril. Joan Gilabert, regidor d’Hisenda, ha explicat que “El soterrani ja és una realitat, i des de que es va inaugurar, ja esta venint gent a treballar i compartir els seus projectes amb altres emprenedors. A més, durant aquestes setmanes hem aprovat en junta el preu públic d’accés, amb una cota anual de 60€, 20€ trimestrals o 10€ mensuals. Aquest preu és simbòlic, per a que la gent faça un ús responsable del espai, i no siga un impediment econòmic.” Des de AER, la presidenta de l’associació, Empar Fayos explicava “l’associació pretén connectar a la gent, aportar valor, i …


El sector lleter podria reduir les emissions de CO2controlant l'alimentació del bestiar - Diari de Girona\n09 de maig de 2014\nEl sector lleter podria reduir les emissions de CO2controlant l'alimentació del bestiar\nvic | acn/ddg 09.05.2014 | 00:00\nEl sector lleter podria reduir les emissions de CO2controlant l'alimentació del bestiar Diari de Girona\nUn estudi elaborat per la Universitat de Girona i la Fundació Agroterritori conclou que l'alimentació de les vaques és el factor que té més incidència en la petjada de carboni que genera la producció de llet. Segons l'informe, controlar l'alimentació pot ser clau per reduir les emissions de CO2, i és aquí on productors i governs tenen més capacitat d'actuació. Ignasi Ballús, autor de l'estudi que s'ha fet sobre tres explotacions lleteres de Catalunya durant un any, va explicar que una altra de les conclusions que s'extreu del document és que "com més productiva és una explotació, ?menys emissions de CO2 es produeixen". Es tracta del primer estudi d'aquestes característiques que es fa a Catalunya.\nL'estudi porta per títol Anàlisi del Cicle de Vida i càlcul de la petjada de carboni de la producció de llet de vaca a Catalunya, i es va presentar ahir a Vic. El treball es va ?desen?volupar entre el maig de 2013 i el mes de març d'aquest 2014 a tres explotacions ramaderes del país: a l'Alt Empordà, Osona i l'Alt Urgell, totes elles gestionades per cooperatives. El projecte va néixer amb l'objectiu de donar suport al sector de vaca de llet i amb la intenció d'oferir oportunitats de millora en l'eficiència energètica i en l'ús de recursos naturals.\nSegons va explicar l'autor de l'estudi a l'ACN, es tracta d'un estudi que pretén analitzar el cicle de vida i la petjada de carboni del sector lleter i incideix en la producció de llet a nivell de granges. Ignasi Ballús ha explicat que a nivell de Catalunya no existeixen estudis d'aquestes característiques i ha apuntat la necessitat d'ampliar-lo amb més explotacions en les futures edicions i també d'establir-ne una periodicitat.\nEl Govern no descarta celebrar les eleccions en dos dies si hi ha un acord amb els partits\nCs votarà «no» als pressupostos i critica que Sánchez hagi triat la «via radical»


El Comitè Tècnic oferta 18 tallers per a dissabte 30 d'octubre, diumenge 31 d'octubre i dilluns 1 de novembre.\nEl Comitè Tècnic de la Federació Catalana de Basquetbol (FCBQ) anuncia per a dissabte 30 d'octubre, diumenge 31 d'octubre i dilluns 1 de novembre una oferta de tallers a Barcelona. La convocatòria, que es realitzarà a les instal·lacions de La Salle Bonanova, inclou sis tallers de Nivell 0, sis de Nivell 1 i sis de Nivell 2.\nEls tallers es poden utilitzar tant per al Bloc Complementari de cada curs, que requereix la realització obligatòria de quatre tallers, com per sumar hores del Programa de pràctiques. Cada taller valida com a quatre hores, sempre que no s'hagi cursat per al Bloc Complementari.\nEls tallers de Nivell 0 són: Habilitats motrius i entrenament sinàptic (HMiES), Habilitats directives (HD), Més enllà del treball de pista, eines i recursos per al treball fora de pista (TFP), Treball de valors a través del Bàsquet (VB), L'escola de bàsquet, un espai per al desenvolupament integral de l'infant (EB) i Comunicació eficaç (CE). Les inscripcions als tallers de Nivell 0 estan obertes aquí.\nL'oferta de Nivell 1 (Curs de Formació) inclou els següents tallers: Embenatge funcional, treball compensatori i reintroducció a la pràctica esportiva (EF), Entrenament individual i tecnificació (EIT), Tasques de superioritat numèrica i rodes de joc col·lectiu (TSN), Dinàmica i control de les càrregues d'entrenament (DCCE), Coaching aplicat al bàsquet (CAB) i Dinamització grupal i resolució de conflictes (DG). Les inscripcions als tallers de Nivell 1 estan obertes aquí.\nEls tallers de Nivell 2 (Curs Sènior) són: Noves tecnologies aplicades al bàsquet (NTAB), Estadística aplicada (EA), Detecció de talents (DT), Lideratge emocional (LE), Scouting i pla de partit (SPP) i Sistemes de fons i banda i atac a zona (SFB). Les inscripcions als tallers de Nivell 2 estan obertes aquí.


L’ACEDE denuncia la violència exercida per part de les forces de seguretat de l’Estat – ACEDE Catalunya\nL’ACEDE denuncia la violència exercida per part de les forces de seguretat de l’Estat\nBarcelona, 2 d’octubre – L’Associació catalana d’Executius, Directius i Empresaris denunciem la violència exercida per part de les forces de seguretat de l’Estat.\nDes de l’ACEDE davant les repressives del govern central i les actuacions que ahir vàrem presenciar per part de les forces de seguretat de l’Estat, manifestem que llibertat d’expressió és un dret democràtic de qualsevol persona, independentment de la seva ideologia o idees polítiques.\nCom a associació que representa a un gran nombre de sectors empresarials, de diverses opinions i ideologies, demanem diàleg entre els diferents actors polítics per donar veu a una societat que té la voluntat de donar la seva opinió i la necessitat de ser escoltada.\nPer aquest motiu, manifestem el nostre suport a l’aturada del dia 3 d’octubre organitzada per la “Taula de la democràcia” com a mostra de rebuig i condemna davant la violència exercida per part de les forces de seguretat de l’estat amb la intenció d’impedir el referèndum de l’1 d’octubre.\nCom sempre, ACEDE resta a la disposició dels seus associats i associades per aclarir qualsevol tema al respecte.


Naím, company d''OT' d'Àlex Casademunt, explica per què no va anar al funeral\nEl company de Casademunt s'ha vist obligat a explicar el motiu de la seva absència perquè estava sent molt criticat\nper Beatriz Paricio Cabañas 05/03/2021 13:05h | Actualitzat a 2021-03-05 13:33h\nFamiliars i amics d'Àlex Casademunt s'han reunit aquest dijous per acomiadar-se del cantant. La cerimònia s'ha celebrat a Mataró (Maresme) amb un centenar de persones, que s'han congregat per homenatjar Àlex i donar suport i afecte a la família Casademunt. Així doncs, hem pogut veure a diversos concursants de la primera edició d''Operación Triunfo' que van compartir amb el cantant el salt a la fama.\nDavid Bustamante, Manu Tenorio, Chenoa i altres cantants s'han mostrat totalment afectats, però hi ha altres exconcursants d''OT' que no han pogut assistir al funeral. Aquest és el cas de Naím Thomas, que ha explicat el motiu de l'absència.\nNaím Thomas no pot assistir a l'enterrament d'Àlex Casademunt\nL'enterrament d'Àlex Casademunt ha estat molt mediàtic i els mitjans de comunicació han trobat imprescindible fer un repàs dels assistents. Qualsevol absència és analitzada en profunditat i fins i tot es pot arribar a treure de context. De fet, Naím Thomas s'ha vist obligat a explicar el motiu de la seva absència en l'enterrament del seu company.\nEl cantant ha publicat un missatge al seu compte oficial d'Instagram en què explica les raons per les quals no ha pogut viatjar fins a Barcelona per donar l'últim adeu a Àlex. Naím sosté que els seus compromisos professionals no li han permès viatjar.\n«No he pogut anar a Barcelona, entre altres motius, perquè tinc molta feina i no puc fer un parèntesi», justifica Naím davant els seus seguidors. Ara bé, la seva absència no li ha impedit «donar suport a la seva família» i «fer costat» als altres companys d''Operación Triunfo' que sí que han estat presents en l'enterrament. A més, el cantant afirma que ha parlat amb la família d'Àlex per informar que no podria viatjar fins a Mataró.\nMolt afectat per la mort del cantant\nNaím Thomas va assabentar-se de la notícia, com tothom, a través de les xarxes socials. La mort d'Àlex Casademunt ha estat un cop dur per a tothom, però Naím que ha rebut crítiques a les xarxes socials, ha volgut desfogar-se.\n«Ningú sap res de ningú. Ningú sap com poden afectar-te les coses», afirma deixant clar que està molt afectat. «Soc la típica persona que, quan el vaixell s'enfonsa, jo el salvo, i un cop salvat, es queda atònit durant dues setmanes sense dir ni una paraula, però això no vol dir que no t'afectin les coses. Ningú té dret a jutjar-ho», explica.\n«A mi m'afecten les coses sense que se'm noti: potser per un afany de tirar endavant, potser per mostrar serenitat, potser per la meva íntima relació amb la mort», continua reflexionant Naím Thomas. Durant la seva vida, el cantant ha hagut de fer front a moments molt durs que han afectat directament a la seva família. «He salvat la vida de la meva mare en ple ictus, he tirat emocionalment de la meva família després de la mort de la meva germana, he donat suport als meus pares quan el meu germà va suïcidar-se», manifesta. És cert que cada persona gestiona el dol a la seva manera, i en aquest sentit Naím Thomas ha pres la seva decisió.\nNingú recorda avisar Andrea Janeiro que estava en el quiròfan d'un hospital\nFortes crítiques a Marta López per la seva assistència a l'enterrament d'Àlex\nOperación Triunfo Defunció


L'ampostina Clàudia Xiva torna a ser concursant d'Eufòria de TV3 amb "Beautiful" de Christina Aguilera - Imagina Ràdio\nL’ampostina Clàudia Xiva torna a ser concursant d’Eufòria de TV3, l’exitós talent show que busca les millors veus anònimes de Catalunya i que treballa per obtenir la millor versió dels concursants fins a convertir-los en estrelles del panorama musical. Amb el gran himne LGTBI+, “Beautiful” de Christina Aguilera, la Clàudia va emocionar tot el públic. “Has estat impecable i amb una posada en escena espectacular!”, va dir la membre del jurat Elena Gadel. “M’has adduït”, va afegir Marc Clotet.\nLa 7a gala d’Eufòria, celebrada el passat divendres, dia 6 de maig, va ser molt especial: la repesca. La sorpresa de la nit va arribar passada la mitjanit, quan la presentadora Marta Torné va anunciar el que ningú s’esperava: “No hi haurà un repescat, sinó que en seran dos”. Els 9 concursants eliminats van tornar a pujar dalt de l’escenari per intentar reincorporar-se al programa, que va tornar a ser líder d’audiència amb 311.000 espectadors i un 18,5% de quota.\nDesprés de veure totes les actuacions, els espectadors van eliminar a 5 dels 9 exconcursants. En la primera ronda de votacions, els tres que van obtenir menys vots van ser l’Alvert (1%), la Looa (2%) i el Pep (2%). A aquests, els van seguir la Laura (4%) i la Llum (6%). A partir d’aquí, es va obrir una nova ronda de votacions amb els quatre finalistes més votats que va col·lapsar l’aplicació de TV3. Això va obligar el programa a donar més temps fins que va aconseguir recuperar el sistema. Si fa una setmana es van recollir 60.000 vots, aquesta en van ser més del doble, fins a 140.000 vots, el rècord de la història de TV3.\nLa Nerea amb un 11% dels vots i el Chung-man un 20%, es van quedar a un pas de reincorporar-se a Eufòria. La Clàudia va donar la sorpresa amb el 25% i l’Edu va ser el més votat amb el 44% dels vots. Així, els dos repescats van ser la Clàudia i l’Edu. En aquest enllaç podeu veure l’actuació de la Clàudia (minut 1:17:12). I el moment de la seua repesca aquí:\nL’ampostina Clàudia Xiva podria tornar a concursar a Eufòria de TV3\nArticle anteriorLa Generalitat premia el congrés Gastromar l’Ampolla\nArticle següentL’Aldea decreta dos dies de dol per la mort de l’exregidora Montserrat Cinta Rodríguez


Sala de premsa de Cossetània: Josep Igual publica el dietari amb què va guanyar el tercer premi de narrativa Cristòfol Despuig\nJosep Igual publica el dietari amb què va guanyar el tercer premi de narrativa Cristòfol Despuig\nAmb Quaderns deltaics, un dietari on conflueixen diversos gèneres i en què aflora la quotidianitat de l'autor, Josep Igual va guanyar la tercera edició del premi de narrativa Cristòfol Despuig, que convoca l'Ajuntament de Tortosa. El llibre, que ha publicat ara Cossetània Edicions, és l'últim de la considerable trajectòria de l'escriptor del Maestrat –i veí des de fa anys de Sant Carles de la Ràpita–, que ha estat mereixedora de guardons en diverses ocasions.\nAforismes, reflexions sobre l'actualitat i pensaments íntims, escrits amb una precisa prosa poètica, configuren aquests Quaderns deltaics, amb què Josep Igual (Benicarló, 1966) deixa constància sobretot del pas dels dies: «Són pensaments i algunes pinzellades poètiques sobre la quotidianitat, que a vegades rep fortes convulsions, com van ser per exemple els atemptats de l'11 de setembre del 2001 a Nova York.» Precisament, els escrits aplegats a Quaderns deltaics van ser redactats entre els anys 2001 i 2007. Al llibre, Igual els ha aplegat en cinc capítols: «És una manera com una altra d'ordenar i donar estructura a les notes del dietari.»\nQuaderns deltaics és l'última aportació literària de Josep Igual, un autor amb una trajectòria considerable que ha conreat sobretot la poesia però també la narrativa i el periodisme. Per la seva obra ha rebut guardons com ara el Ciutat de València de poesia el 1988, el Sebastià Juan Arbó de narrativa el 1997, el Vila de la Vall d'Uixó de narrativa el 1999, el J.M. Ribelles de poesia el 2000 i el Vila de l'Ametlla de Mar el 2005. El seu últim poemari editat és Ditades al vidre (2008). El 2007 va publicar el recull de narracions Faules mamíferes i l'antologia poètica Poemes escollits (1987-2007), i el 2006, els perfils biogràfics Retrats de butxaca i la novel·la Torn de nit, amb la qual va guanyar el premi narrativa Vila de l'Ametlla de Mar l'any 2005. Paral·lelament al vessant literari, ha musicat textos propis i d'altres autors com a cantautor. Ha editat el CD Sort de tu (1998) i ha fet recitals, una faceta, però, la de la música, que troba molt complicada: «És més difícil que la literatura. La música viu un moment difícil, i més la cançó d'autor, que no té circuits estables on poder fer concerts.»\nIgual, nadiu del Maestrat, viu des de fa anys a Sant Carles de la Ràpita, on, diu, se sent «adoptat» com a autor ebrenc. Precisament sobre aquesta afiliació, l'escriptor ofereix una reflexió a Quaderns deltaics: «Tampoc no sé si sóc un escriptor de les terres ebrenques de ple dret, però farem el que bonament podrem. Tot sia per la pedagogia i els seus inventaris d'espècies vives.» Quan se li pregunta, però, si forma part de l'anomenada literatura ebrenca, matisa la sornegueria del dietari: «La literatura ebrenca és un moviment que ha sorgit de manera espontània. Ens hem conegut diversos autors, a partir també de la fira del llibre ebrenc de Móra d'Ebre. No crec que siguem un grup amb una unitat estètica o ideològica, però sí que podem compartir un imaginari. Jo sento com a propis Jesús Moncada, Gerard Vergés o Sebastià Juan Arbó.» També destaca que sent del Maestrat sempre s'ha sentit molt vinculat amb el territori de Tortosa, independentment dels intents de secessionisme lingüístic al País Valencià.\nNotícia de Natàlia Borbonès i fotografia al diari El Punt sobre la publicació del llibre Quaderns deltaics, de Josep Igual.\nrecomano que us deixeu emportar per la intel.ligència i la ironia d'aquest Escriptor


La Sala Prat de la Riba de l’Institut d’Estudis Catalans (IEC) va acollir el dimecres 19 de maig el XXXIII Debat de Química, adreçat al professorat de química i de l’àmbit STEM (science, technology, engineering and mathematics) de l’ensenyament secundari i universitari. Durant l’acte també es van lliurar els guardons de la quinzena convocatòria dels Premis als Treballs de Recerca de Batxillerat dins l’Àmbit de la Química.\nLa presentació va anar a càrrec de Gregori Ujaque, president de la Societat Catalana de Química (SCQ), filial de l’IEC, que va subratllar «la importància de la tasca del professorat de secundària, ja que els estudiants es troben en un moment important, al final de l’institut i a punt d’entrar a la universitat».\nEl ponent convidat, Jordi Díaz Marcos, investigador dels Centres Científics i Tecnològics de la Universitat de Barcelona (CCiTUB), va oferir la conferència «Mem-mòries d’un químic nanotecnòleg: la revolució nano», durant la qual va definir la nanotecnologia com la ciència que permet «manipular àtoms i molècules». També va subratllar que aquest camp científic és molt present en el nostre dia a dia: «La tecnologia intervé en les vacunes i en la detecció ràpida del coronavirus, per exemple. També forma part dels telèfons intel·ligents, que poden contenir tanta informació gràcies a la nanotecnologia.»\nSobre l’aplicació que té en el món laboral, va assegurar que «la nanotecnologia és multidisciplinària; necessita la intervenció de químics, físics, biòlegs, doctors en medicina, farmacèutics i enginyers». En aquest sentit, va afirmar que «aquesta dècada, en l’àmbit mundial, es necessitaran cinc milions de persones treballant en el món nanotecnològic». La conferència va generar un debat posterior en relació amb les qüestions plantejades.\nLa segona part de la jornada es va centrar en el lliurament de guardons, accèssits i mencions de la quinzena edició dels Premis als Treballs de Recerca de Batxillerat dins l’Àmbit de la Química i del concurs de pòsters de presentació dels treballs.


Ajuntament de Mollet: La Marineta inaugura l’exposició Julià Mateu, el pintor de les gotes blanques\nLa Marineta inaugura l’exposició Julià Mateu, el pintor de les gotes blanques\nLa inauguració es farà aquest divendres 8 de novembre, a les 19.30, amb la presència de la companya de l’artista, Carme Pairó, i de l’escriptor Lluís Racionero, amic i coneixedor de l’obra del pintor.\nA partir d’aquest divendres, el Centre Cultural La Marineta de Mollet del Vallès exposarà Julià Mateu, el pintor de les gotes blanques. Durant el mes d’octubre passat, el Museu Europeu d’Art Modern (MEAM) de Barcelona va exhibir una retrospectiva de l’artista amb més de 160 pintures, dibuixos i gravats. Ara, a Mollet n’arribaran 50, en una mostra que es podrà visitar fins el 18 de desembre.\nL’exposició a La Marineta reunirà una mostra de tots els temes que va tractar: les gotes d’aigua, Àngel quàntic, el Tao, Eros, al·legories i arquetips, la llum i la foscor, el cultiu de la pintura, Paleàpolis (Empúries), Connemara i els artistes que el van inspirar com Joseph Beuys o Francis Bacon. Altres artistes inspiradors com Mozart, Miquel Àngel, o Velázquez estan presents en l’entorn de l’exposició, amb la reproducció de quadres que els homenatgen.\nLa gran preocupació de Julià Mateu va ser pintar l’atmosfera, l’aire, el vent, els elements líquids i gasosos que conformen l’aire en què ens movem. La seva obra reflecteix aquesta inquietud per mostrar el que no es veu, per presentar el detall invisible.\nJulià Mateu va néixer l’any 1941 a Barcelona, però des dels quatre anys va viure a Ribes de Freser. De jove va marxar de Ribes però sempre hi va retornar. Allà hi va passar l’últim període de la seva vida, fins el dia abans de morir-se, el setembre de 2016. Entre 1968 i 1971 va fundar, amb altres pintors, el sindicat d’artistes independents a la Sala d’Art Modern, al carrer Petritxol de Barcelona, obert a les noves tendències i als joves pintors, com alternativa a les galeries comercials.


La campanya de la pela del suro generarà 5 milions d'euros d'activitat econòmica - Empordà\nLa campanya de la pela del suro generarà 5 milions d'euros d'activitat econòmica\nEls boscos catalans donaran unes 4.000 tones de suro, que sobretot es destinaran a fer taps per vi i cava\nACN 15.05.2018 | 11:40\nImatge de la pela del suro CEDIDA PEL CONSORCI FORESTAL DE CATALUNYA\nEls boscos catalans donaran aquest any més de 4.000 tones de suro, la gran majoria de les quals es convertiran en taps per a vins i caves. La campanya de la pela, que comença aquest dimarts arreu de Catalunya, s'encara amb bones perspectives. D'entrada, perquè es preveuen recollir 400 tones d'escorces més en comparació amb el 2017 i perquè la campanya arrenca amb gran part de la producció ja venuda, i a un preu superior al de l'any passat. El sector estima que aquest 2018 la pela del suro generi un impacte econòmic d'uns 5 milions d'euros (MEUR). Els productors, a més, també confirmen que la indústria dels taps cada cop més aposta pel suro català. Per això, reclamen a les administracions fer "un esforç" per recuperar els alzinars que hi ha abandonats arreu del territori, i que permetrien duplicar la quantitat de suro que s'extreu dels boscos.